megalaa/coptic-corpora huggingface dataset:
Text: 19_Psalms_92
Coptic: ⲡⲉⲕⲑⲣⲟⲛⲟⲥ ⲥⲃⲧⲱⲧ ϫⲓⲛⲉⲛⲉϩ ⲕϣⲟⲟⲡ ⲛⲧⲟⲕ ϫⲓⲛⲉⲛⲉϩ
English: Thy throne is prepared of old: thou art from everlasting.
Text: 19_Psalms_92
Coptic: ⲡϫⲟⲉⲓⲥ ⲁⲛⲓⲉⲣⲱⲟⲩ ⲧⲱⲟⲩⲛ ⲉϩⲣⲁⲓ ⲁⲛⲓⲉⲣⲱⲟⲩ ϥⲓ ⲉϩⲣⲁⲓ ⲛⲧⲉⲩⲥⲙⲏ ⲉⲃⲟⲗ ⲙⲡⲉϩⲣⲟⲟⲩ ⲛⲙⲙⲟⲟⲩ ⲉⲧⲛⲁϣⲱⲟⲩ
English: The rivers have lifted up, O Lord, the rivers have lifted up their voices,
Text: 19_Psalms_92
Coptic: ϩⲉⲛϣⲡⲏⲣⲉ ⲛⲉ ⲛϫⲓⲥⲉ ⲛⲧⲑⲁⲗⲁⲥⲥⲁ ⲟⲩϣⲡⲏⲣⲉ ⲡⲉ ⲡϫⲟⲉⲓⲥ ϩⲛⲛⲉⲧϫⲟⲥⲉ
English: at the voices of many waters: the billows of the sea are wonderful: the Lord is wonderful in high places.
Text: 19_Psalms_92
Coptic: ⲁⲩⲧⲁⲛϩⲉⲧⲛⲉⲕⲙⲛⲧⲙⲛⲧⲣⲉ ⲉⲙⲁⲧⲉ ⲉⲣⲉⲡⲟⲩⲟⲡ ⲡⲣⲉⲡⲉⲓ ⲙⲡⲉⲕⲏⲓ ⲡϫⲟⲉⲓⲥ ϣⲁϩⲉⲛϩⲟⲟⲩ ⲉⲩⲟⲩⲏⲩ
English: Thy testimonies are made very sure: holiness becomes thine house, O Lord, for ever.
Text: 19_Psalms_93
Coptic: ⲡⲉⲯⲁⲗⲙⲟⲥ ⲛⲇⲁⲩⲉⲓⲇ ⲙⲡⲉϥⲧⲟⲟⲩ ⲛⲛⲥⲁⲃⲃⲁⲧⲟⲛ ⲡⲛⲟⲩⲧⲉ ⲛⲛϫⲓⲕⲃⲁ ⲡⲉ ⲡϫⲟⲉⲓⲥ ⲡⲛⲟⲩⲧⲉ ⲛⲛϫⲓⲕⲃⲁ ⲁϥⲡⲁⲣⲣⲏⲥⲓⲁⲍⲉ ⲙⲙⲟϥ
English: The Lord is a God of vengeance; the God of vengeance has declared himself.
Text: 19_Psalms_93
Coptic: ϫⲓⲥⲉ ⲙⲙⲟⲕ ⲡⲉⲧⲕⲣⲓⲛⲉ ⲙⲡⲓⲕⲁϩ ⲧⲱⲱⲃⲉ ⲛⲟⲩⲧⲟⲩⲉⲓⲟ ⲛⲛϫⲁⲥⲓϩⲏⲧ
English: Be thou exalted, thou that judgest the earth: render a reward to the proud.
Text: 19_Psalms_93
Coptic: ϣⲁⲧⲛⲁⲩ ⲛⲣⲉϥⲣⲛⲟⲃⲉ ⲡϫⲟⲉⲓⲥ ϣⲁⲧⲛⲁⲩ ⲛⲣⲉϥⲣⲛⲟⲃⲉ ⲛⲁϣⲟⲩϣⲟⲩ ⲙⲙⲟⲟⲩ
English: How long shall sinners, O Lord, how long shall sinners boast?
Text: 19_Psalms_93
Coptic: ⲥⲉⲛⲁⲟⲩⲱϣⲃ ⲛⲥⲉϣⲁϫⲉ ϩⲛⲟⲩϫⲓⲛϭⲟⲛϭ ⲥⲉⲛⲁϣⲁϫⲉ ⲧⲏⲣⲟⲩ ⲛϭⲓⲛⲉⲧⲣϩⲱⲃ ⲉⲧⲁⲛⲟⲙⲓⲁ
English: They will utter and speak unrighteousness; all the workers of iniquity will speak so.
Text: 19_Psalms_93
Coptic: ⲡϫⲟⲉⲓⲥ ⲁⲩⲑⲃⲃⲓⲉ ⲡⲉⲕⲗⲁⲟⲥ ⲁⲩⲱ ⲁⲩⲑⲙⲕⲉ ⲧⲉⲕⲕⲗⲏⲣⲟⲛⲟⲙⲓⲁ
English: They have afflicted thy people, O Lord, and hurt thine heritage.
Text: 19_Psalms_93
Coptic: ⲁⲩⲙⲟⲩⲟⲩⲧ ⲛⲟⲩⲭⲏⲣⲁ ⲙⲛⲟⲩⲡⲣⲟⲥⲏⲗⲩⲧⲟⲥ ⲁⲩϩⲉⲧⲃⲛⲟⲣⲫⲁⲛⲟⲥ
English: They have slain the widow and fatherless, and murdered the stranger.
Text: 19_Psalms_93
Coptic: ⲁⲩⲱ ⲡⲉϫⲁⲩ ϫⲉⲙⲡϫⲟⲉⲓⲥ ⲛⲁⲛⲁⲩ ⲁⲛ ⲁⲩⲱ ⲛϥⲛⲁⲉⲓⲙⲉ ⲁⲛ ⲛϭⲓⲡⲛⲟⲩⲧⲉ ⲛⲓⲁⲕⲱⲃ
English: And they said, The Lord shall not see, neither shall the God of Jacob understand.
Text: 19_Psalms_93
Coptic: ⲉⲓⲙⲉ ϭⲉ ⲛⲁⲧϩⲏⲧ ⲉⲧϩⲙⲡⲗⲁⲟⲥ ⲁⲩⲱ ⲛⲥⲟϭ ϭⲙⲡⲉⲧⲛϩⲏⲧ ϭⲉ
English: Understand now, ye simple among the people; and ye fools, at length be wise.
Text: 19_Psalms_93
Coptic: ⲉⲓⲉ ⲡⲉⲛⲧⲁϥⲧⲉϭⲡⲙⲁⲁϫⲉ ⲛϥⲥⲱⲧⲙ ⲁⲛ ⲏ ⲡⲉⲛⲧⲁϥⲡⲗⲁⲥⲥⲉ ⲙⲡⲃⲁⲗ ⲛϥⲛⲁⲩ ⲉⲣⲱⲧⲛ ⲁⲛ
English: He that planted the ear, does he not hear? or he that formed the eye, does not he perceive?
Text: 19_Psalms_93
Coptic: ⲡⲉⲧⲡⲁⲓⲇⲉⲩⲉ ⲛⲛⲓϩⲉⲑⲛⲟⲥ ⲉⲓⲉⲛϥ ⲛⲁϫⲡⲓⲟ ⲁⲛ ⲡⲉⲧⲧⲥⲁⲃⲟ ⲙⲡⲣⲱⲙⲉ ⲉⲡⲥⲟⲩⲟⲛ
English: He that chastises the heathen, shall not he punish, even he that teaches man knowledge?
Text: 19_Psalms_93
Coptic: ⲡϫⲟⲉⲓⲥ ⲥⲟⲟⲩⲛ ⲛⲙⲙⲟⲕⲙⲉⲕ ⲛⲛⲣⲱⲙⲉ ϫⲉⲥⲉϣⲟⲩⲉⲓⲧ
English: The Lord knows the thoughts of men, that they are vain.
Text: 19_Psalms_93
Coptic: ⲛⲁⲓⲁⲧϥ ⲙⲡⲣⲱⲙⲉ ⲉⲧⲕⲛⲁϯⲥⲃⲱ ⲛⲁϥ ⲡϫⲟⲉⲓⲥ ⲁⲩⲱ ⲛⲅⲧⲥⲁⲃⲟϥ ϩⲙⲡⲉⲕⲛⲟⲙⲟⲥ
English: Blessed is the man whomsoever thou shalt chasten, O Lord, and shalt teach him out of thy law;
Text: 19_Psalms_93
Coptic: ⲉⲧⲣⲉϥϣⲱⲡⲉ ⲉϥⲥⲙⲟⲛⲧ ⲉⲃⲟⲗ ϩⲛⲛⲉϩⲟⲟⲩ ⲉⲧϩⲟⲟⲩ ϣⲁⲛⲧⲟⲩϣⲓⲕⲉ ⲛⲟⲩϩⲓⲉⲓⲧ ⲉⲡⲣⲉϥⲣⲛⲟⲃⲉ
English: to give him rest from evil days, until a pit be digged for the sinful one.
Text: 19_Psalms_93
Coptic: ϫⲉⲙⲡϫⲟⲉⲓⲥ ⲛⲁⲕⲱ ⲛⲥⲱϥ ⲁⲛ ⲙⲡⲉϥⲗⲁⲟⲥ ⲁⲩⲱ ⲛϥⲛⲁⲟⲃϣϥ ⲁⲛ ⲉⲧⲉϥⲕⲗⲏⲣⲟⲛⲟⲙⲓⲁ
English: For the Lord will not cast off his people, neither will he forsake his inheritance;
Text: 19_Psalms_93
Coptic: ϣⲁⲛⲧⲉⲧⲇⲓⲕⲁⲓⲟⲥⲩⲛⲏ ⲕⲟⲧⲥ ⲉⲩϩⲁⲡ ⲁⲩⲱ ⲉⲩϩⲏⲛ ⲉϩⲟⲩⲛ ⲉⲣⲟⲥ ⲧⲏⲣⲟⲩ ⲛϭⲓⲛⲉⲧⲥⲟⲩⲧⲱⲛ ϩⲙⲡⲉⲩϩⲏⲧ ⲇⲓⲁⲯⲁⲗⲙⲁ
English: until righteousness return to judgment, and all the upright in heart shall follow it. Pause.
Text: 19_Psalms_93
Coptic: ⲛⲓⲙ ⲡⲉⲧⲛⲁⲧⲱⲟⲩⲛ ⲛⲙⲙⲁⲓ ⲉϫⲛⲙⲡⲟⲛⲏⲣⲟⲥ ⲏ ⲛⲓⲙ ⲡⲉⲧⲛⲁⲁϩⲉⲣⲁⲧϥ ⲛⲙⲙⲁⲓ ⲉⲛⲉⲧⲣϩⲱⲃ ⲉⲧⲁⲛⲟⲙⲓⲁ
English: Who will rise up for me against the transgressors? or who will stand up with me against the workers of iniquity?
Text: 19_Psalms_93
Coptic: ⲛⲥⲁⲃⲏⲗ ϫⲉⲁⲡϫⲟⲉⲓⲥ ⲃⲟⲏⲑⲉⲓ ⲉⲣⲟⲓ ⲡⲁⲣⲁⲟⲩⲕⲟⲩⲓ ⲁⲧⲁⲯⲩⲭⲏ ⲟⲩⲱϩ ϩⲛⲁⲙⲛⲧⲉ
English: If the Lord had not helped me, my soul had almost sojourned in Hades.
Text: 19_Psalms_93
Coptic: ⲉⲓϣⲁⲛϫⲟⲟⲥ ϫⲉⲁⲧⲁⲟⲩⲉⲣⲏⲧⲉ ⲕⲓⲙ ⲡⲉⲕⲛⲁ ⲡϫⲟⲉⲓⲥ ⲡⲉ ϣⲁϥⲃⲟⲏⲑⲉⲓ ⲉⲣⲟⲓ
English: If I said, My foot has been moved;
Text: 19_Psalms_93
Coptic: ⲡϫⲟⲉⲓⲥ ⲕⲁⲧⲁⲡⲁϣⲁⲓ ⲛⲛⲉⲙⲕⲁϩ ⲉⲧϩⲙⲡⲁϩⲏⲧ ⲛⲉⲕⲥⲟⲗⲥⲗ ⲛⲉⲛⲧⲁⲩⲉⲩⲫⲣⲁⲛⲉ ⲛⲧⲁⲯⲩⲭⲏ
English: thy mercy, O Lord, helped me. O Lord, according to the multitude of my griefs within my heart, thy consolation have soothed my soul.
Text: 19_Psalms_93
Coptic: ⲙⲏ ⲟⲩⲛⲑⲣⲟⲛⲟⲥ ⲛⲁⲛⲟⲙⲓⲁ ⲛⲁϭⲱ ϩⲁⲧⲏⲕ ⲡⲉⲧⲡⲗⲁⲥⲥⲉ ⲛⲟⲩϩⲓⲥⲉ ⲉϫⲛⲟⲩⲟⲩⲉϩⲥⲁϩⲛⲉ
English: Shall the throne of iniquity have fellowship with thee, which frames mischief by an ordinance?
Text: 19_Psalms_93
Coptic: ⲥⲉⲛⲁϭⲱⲣϭ ⲉⲧⲉⲯⲩⲭⲏ ⲙⲡⲇⲓⲕⲁⲓⲟⲥ ⲛⲥⲉⲧϭⲁⲓⲉⲟⲩⲥⲛⲟϥ ⲛⲁⲧⲛⲟⲃⲉ
English: They will hunt for the soul of the righteous, and condemn innocent blood.
Text: 19_Psalms_93
Coptic: ⲡϫⲟⲉⲓⲥ ⲁϥϣⲱⲡⲉ ⲛⲁⲓ ⲙⲙⲁ ⲙⲡⲱⲧ ⲁⲩⲱ ⲡⲛⲟⲩⲧⲉ ⲉⲩⲃⲟⲏⲑⲓⲁ ⲛⲧⲁϩⲉⲗⲡⲓⲥ
English: But the Lord was my refuge; and my God the helper of my hope.
Text: 19_Psalms_93
Coptic: ϥⲛⲁⲧⲱⲱⲃⲉ ⲛⲁⲩ ⲛⲧⲉⲩⲁⲛⲟⲙⲓⲁ ⲁⲩⲱ ⲡϫⲟⲉⲓⲥ ⲡⲉⲛⲛⲟⲩⲧⲉ ⲛⲁⲧⲁⲕⲟⲟⲩ ϩⲛⲧⲉⲩⲡⲟⲛⲏⲣⲓⲁ
English: And he will recompense to them their iniquity and their wickedness: the Lord our God shall utterly destroy them.
Text: 19_Psalms_94
Coptic: ⲡⲉⲥⲙⲟⲩ ⲛⲧⲱⲇⲏ ⲛⲇⲁⲩⲉⲓⲇ ⲁⲙⲏⲓⲧⲛ ⲛⲧⲛⲧⲉⲗⲏⲗ ⲙⲡϫⲟⲉⲓⲥ ⲛⲧⲛϯⲗⲟⲩⲗⲁⲓ ⲙⲡⲛⲟⲩⲧⲉ ⲡⲉⲛⲟⲩϫⲁⲓ
English: Come, let us exult in the Lord; let us make a joyful noise to God our Saviour.
Text: 19_Psalms_94
Coptic: ⲙⲁⲣⲛⲉⲓ ⲃⲟⲗ ϩⲏⲧϥ ϩⲛⲟⲩⲟⲩⲱⲛϩ ⲉⲃⲟⲗ ⲛⲧⲛϯⲗⲟⲩⲗⲁⲓ ⲛⲁϥ ϩⲛϩⲉⲛⲯⲁⲗⲙⲟⲥ
English: Let us come before his presence with thanksgiving, and make a joyful noise to him with psalms.
Text: 19_Psalms_94
Coptic: ϫⲉⲟⲩⲛⲟϭ ⲡⲉ ⲡϫⲟⲉⲓⲥ ⲡⲉⲛⲛⲟⲩⲧⲉ ⲁⲩⲱ ⲟⲩⲛⲟϭ ⲛⲣⲣⲟ ⲡⲉ ⲉϫⲛⲛⲛⲟⲩⲧⲉ ⲧⲏⲣⲟⲩ
English: For the Lord is a great God, and a great king over all gods: for the Lord will not cast off his people.
Text: 19_Psalms_94
Coptic: ϫⲉⲉⲣⲉⲛⲉⲕⲣⲣⲱⲟⲩ ⲧⲏⲣⲟⲩ ⲙⲡⲕⲁϩ ϩⲛⲧⲉϥϭⲓϫ ⲁⲩⲱ ⲛⲟⲩϥ ⲛⲉ ⲛϫⲓⲥⲉ ⲛⲛⲧⲟⲟⲩ
English: For the ends of the earth are in his hands; and the heights of the mountains are his.
Text: 19_Psalms_94
Coptic: ⲧⲱϥ ⲧⲉ ⲧϩⲁⲗⲁⲥⲥⲁ ⲁⲩⲱ ⲛⲧⲟϥ ⲡⲉⲛⲧⲁϥⲧⲁⲙⲓⲟⲥ ⲁⲩⲱ ⲛⲉϥϭⲓϫ ⲛⲉⲛⲧⲁⲩⲡⲗⲁⲥⲥⲉ ⲙⲡⲡⲉⲧϣⲟⲩⲱⲟⲩ
English: For the sea is his, and he made it: and is hands formed the dry land.
Text: 19_Psalms_94
Coptic: ⲁⲙⲏⲓⲧⲛ ⲛⲧⲛⲟⲩⲱϣⲧ ⲛⲧⲛⲡⲁϩⲧⲛ ⲛⲁϥ ⲛⲧⲛⲣⲓⲙⲉ ⲙⲡⲉⲙⲧⲟ ⲉⲃⲟⲗ ⲙⲡϫⲟⲉⲓⲥ ⲡⲉⲛⲧⲁϥⲧⲁⲙⲓⲟⲛ
English: Come, let us worship and fall down before him; and weep before the Lord that made us.
Text: 19_Psalms_94
Coptic: ϫⲉⲛⲧⲟϥ ⲡⲉ ⲡⲉⲛⲛⲟⲩⲧⲉ ⲁⲩⲱ ⲁⲛⲟⲛ ⲁⲛⲟⲛ ⲡⲉϥⲗⲁⲟⲥ ⲁⲩⲱ ⲛⲉⲥⲟⲟⲩ ⲛⲧⲉϥϭⲓϫ ⲙⲡϩⲟⲟⲩ ⲉⲧⲉⲧⲛϣⲁⲛⲥⲱⲧⲙ ⲉⲧⲉϥⲥⲙⲏ
English: For he is our God; and we are the people of his pasture, and the sheep of his hand.
Text: 19_Psalms_94
Coptic: ⲙⲡⲣϯ ⲛϣⲟⲧ ⲛⲛⲉⲧⲛϩⲏⲧ ⲛⲧϩⲉ ⲛⲛⲉϩⲟⲟⲩ ⲙⲡϯϭⲛⲁⲧ ⲕⲁⲧⲁⲡⲉϩⲟⲟⲩ ⲙⲡⲡⲉⲓⲣⲁⲥⲙⲟⲥ ϩⲛⲧⲉⲣⲏⲙⲟⲥ
English: To-day, if ye will hear his voice, harden not your hearts, as in the provocation, according to the day of irritation in the wilderness:
Text: 19_Psalms_94
Coptic: ⲉⲛⲧⲁⲛⲉⲧⲛⲉⲓⲟⲧⲉ ⲡⲉⲓⲣⲁⲍⲉ ⲛϩⲏⲧϥ ⲁⲩⲇⲟⲕⲓⲙⲁⲍⲉ ⲁⲩⲛⲁⲩ ⲛⲁϩⲃⲏⲩⲉ
English: where your fathers tempted me, proved me, and saw my works.
Text: 19_Psalms_94
Coptic: ⲁⲓⲙⲉⲥⲧⲉⲧⲉⲓⲅⲉⲛⲉⲁ ⲛϩⲙⲉ ⲛⲣⲟⲙⲡⲉ ⲁⲩⲱ ⲁⲓϫⲟⲟⲥ ϫⲉⲥⲉⲡⲗⲁⲛⲁ ⲛⲟⲩⲟⲉⲓϣ ⲛⲓⲙ ϩⲙⲡⲉⲩϩⲏⲧ ⲁⲩⲱ ⲛⲧⲟⲟⲩ ⲙⲡⲟⲩⲥⲟⲩ ⲛⲛⲁϩⲓⲟⲟⲩⲉ
English: Forty years was I grieved with this generation, and said, They do always err in their heart, and they have not known my ways.
Text: 19_Psalms_94
Coptic: ⲛⲧϩⲉ ⲛⲧⲁⲓⲱⲣⲕ ⲙⲙⲟⲥ ϩⲛⲧⲁⲟⲣⲅⲏ ϫⲉⲥⲉⲛⲏⲩ ⲉϩⲟⲩⲛ ⲉⲡⲁⲙⲁ ⲛⲙⲧⲟⲛ
English: So I sware in my wrath, They shall not enter into my rest.
Text: 19_Psalms_95
Coptic: ⲧⲱⲇⲏ ⲛⲇⲁⲩⲉⲓⲇ ⲉⲩⲛⲁⲕⲉⲧⲡⲏⲓ ⲙⲛⲛⲥⲁⲧⲁⲓⲭⲙⲁⲗⲱⲥⲓⲁ ϫⲱ ⲉⲡϫⲟⲉⲓⲥ ⲛⲟⲩϫⲱ ⲛⲃⲣⲣⲉ ⲡⲕⲁϩ ⲧⲏⲣϥ ϫⲱ ⲉⲡϫⲟⲉⲓⲥ
English: Sing to the Lord a new song; sing to the Lord, all the earth.
Text: 19_Psalms_95
Coptic: ϫⲱ ⲉⲡϫⲟⲉⲓⲥ ⲛⲧⲉⲧⲛⲥⲙⲟⲩ ⲉⲡⲉϥⲣⲁⲛ ⲛⲧⲉⲧⲛⲧⲁϣⲉⲟⲉⲓϣ ⲙⲡⲉϥⲟⲩϫⲁⲓ ϩⲛⲟⲩϩⲟⲟⲩ ⲉⲩϩⲟⲟⲩ
English: Sing to the Lord, bless his name: proclaim his salvation from day to day.
Text: 19_Psalms_95
Coptic: ⲛⲧⲉⲧⲛϫⲱ ⲙⲡⲉϥⲉⲟⲟⲩ ϩⲛⲛⲓϩⲉⲑⲛⲟⲥ ⲁⲩⲱ ⲛⲉϥϣⲡⲏⲣⲉ ϩⲛⲛⲓⲗⲁⲟⲥ ⲧⲏⲣⲟⲩ
English: Publish his glory among the Gentiles, his wonderful works among all people.
Text: 19_Psalms_95
Coptic: ϫⲉⲟⲩⲛⲟϭ ⲡⲉ ⲡϫⲟⲉⲓⲥ ⲁⲩⲱ ϥⲥⲙⲁⲙⲁⲁⲧ ⲉⲙⲁⲧⲉ ⲟⲩⲛⲟϭ ⲡⲉ ⲡⲁⲣⲁⲛⲛⲟⲩⲧⲉ ⲧⲏⲣⲟⲩ
English: For the Lord is great, and greatly to be praised: he is terrible above all gods.
Text: 19_Psalms_95
Coptic: ϫⲉⲛⲛⲟⲩⲧⲉ ⲧⲏⲣⲟⲩ ⲛⲛϩⲉⲑⲛⲟⲥ ϩⲉⲛⲉⲓⲇⲱⲗⲟⲛ ⲛⲉⲛⲇⲁⲓⲙⲟⲛⲓⲟⲛ ⲡϫⲟⲉⲓⲥ ⲇⲉ ⲛⲧⲟϥ ⲁϥⲧⲁⲙⲓⲉ ⲙⲡⲏⲩⲉ
English: For all the gods of the heathen are devils: but the Lord made the heavens.
Text: 19_Psalms_95
Coptic: ⲟⲩⲟⲩⲱⲛϩ ⲉⲃⲟⲗ ⲙⲛⲟⲩⲥⲁ ⲛⲉⲧⲙⲡⲉϥⲙⲧⲟ ⲉⲃⲟⲗ ⲟⲩⲟⲩⲟⲡ ⲙⲛⲟⲩⲙⲛⲧⲛⲟϭ ⲛⲉⲧϩⲛ ⲛⲉϥⲡⲉⲧⲟⲩⲁⲁⲃ
English: Thanksgiving and beauty are before him: holiness and majesty are in his sanctuary.
Text: 19_Psalms_95
Coptic: ⲙⲡⲁⲧⲣⲓⲁ ⲛⲛϩⲉⲑⲛⲟⲥ ⲁⲛⲓⲛⲉ ⲙⲡϫⲟⲉⲓⲥ ⲁⲛⲓⲟⲩⲉⲟⲟⲩ ⲙⲡϫⲟⲉⲓⲥ ⲙⲛⲟⲩⲧⲓⲙⲏ
English: Bring to the Lord, ye families of the Gentiles, bring to the Lord glory and honour.
Text: 19_Psalms_95
Coptic: ⲁⲛⲓⲟⲩⲉⲟⲟⲩ ⲙⲡⲣⲁⲛ ⲙⲡϫⲟⲉⲓⲥ ϥⲓ ⲛⲛⲉⲧⲑⲩⲥⲓⲁ ⲛⲧⲉⲧⲛⲃⲱⲕ ⲉϩⲟⲩⲛ ⲉⲛⲉϥⲁⲩⲗⲏ
English: Bring to the Lord the glory becoming his name: take offerings, and go into his courts.
Text: 19_Psalms_95
Coptic: ⲟⲩⲱϣⲧ ⲙⲡϫⲟⲉⲓⲥ ϩⲛⲧⲉϥⲁⲩⲗⲏ ⲉⲧⲟⲩⲁⲁⲃ ⲙⲁⲣⲉⲡⲕⲁϩ ⲧⲏⲣϥ ⲕⲓⲙ ⲙⲡⲉϥⲙⲧⲟ ⲉⲃⲟⲗ
English: Worship the Lord in his holy court: let all the earth tremble before him.
Text: 19_Psalms_95
Coptic: ⲁϫⲓⲥ ⲛⲛϩⲉⲑⲛⲟⲥ ϫⲉⲁⲡϫⲟⲉⲓⲥ ⲣⲣⲣⲟ ⲉⲃⲟⲗ ϩⲙⲡϣⲉ ⲕⲁⲓ ⲅⲁⲣ ⲁϥⲧⲁϩⲟ ⲉⲣⲁⲧⲥ ⲛⲧⲟⲓⲕⲟⲩⲙⲉⲛⲏ ⲉⲛⲥⲛⲁⲕⲓⲙ ⲁⲛ ϥⲛⲁⲕⲣⲓⲛⲉ ⲛϩⲉⲛⲗⲁⲟⲥ ϩⲛⲟⲩⲥⲟⲟⲩⲧⲛ ⲁⲩⲱ ⲛϩⲉⲑⲛⲟⲥ ϩⲛⲧⲉϥⲟⲣⲅⲏ
English: Say among the heathen, The Lord reigns: for he has established the world so that it shall not be moved: he shall judge the people in righteousness.
Text: 19_Psalms_95
Coptic: ⲙⲁⲣⲉⲙⲡⲏⲩⲉ ⲟⲩⲛⲟϥ ⲛⲧⲉⲡⲕⲁϩ ⲧⲉⲗⲏⲗ ⲧϩⲁⲗⲁⲥⲥⲁ ⲛⲁⲕⲓⲙ ⲙⲡⲉⲥϫⲱⲕ ⲉⲃⲟⲗ ⲥⲉⲛⲁⲣⲁϣⲉ ⲛϭⲓⲛⲥⲱϣⲉ ⲙⲛⲛⲉⲧⲛϩⲏⲧⲟⲩ ⲧⲏⲣⲟⲩ
English: Let the heavens rejoice, and the earth exult; let the sea be moved, and the fullness of it.
Text: 19_Psalms_95
Coptic: ⲧⲟⲧⲉ ⲥⲉⲛⲁⲧⲉⲗⲏⲗ ⲛϭⲓⲛϣⲏⲛ ⲧⲏⲣⲟⲩ ⲛⲧⲥⲱϣⲉ
English: The plains shall rejoice, and all things in them: then shall all the trees of the wood exult before the presence of the Lord:
Text: 19_Psalms_95
Coptic: ⲙⲡⲉⲙⲧⲟ ⲉⲃⲟⲗ ⲙⲡϫⲟⲉⲓⲥ ϫⲉϥⲛⲏⲩ ⲉⲕⲣⲓⲛⲉ ⲙⲡⲕⲁϩ ϥⲛⲁⲕⲣⲓⲛⲉ ⲛⲧⲟⲓⲕⲟⲩⲙⲉⲛⲏ ϩⲛⲟⲩⲇⲓⲕⲁⲓⲟⲥⲩⲛⲏ ⲁⲩⲱ ⲛⲗⲁⲟⲥ ϩⲛⲧⲉϥⲙⲉ
English: for he comes, for he comes to judge the earth; he shall judge the world in righteousness, and the people with his truth.
Text: 19_Psalms_96
Coptic: ⲡⲉⲯⲁⲗⲙⲟⲥ ⲛⲇⲁⲩⲉⲓⲇ ⲛⲧⲉⲣⲉⲡⲉϥⲕⲁϩ ⲥⲙⲓⲛⲉ ⲁⲡϫⲟⲉⲓⲥ ⲣⲣⲣⲟ ⲙⲁⲣⲉⲡⲕⲁϩ ⲧⲉⲗⲏⲗ ⲙⲁⲣⲟⲩⲉⲩⲫⲣⲁⲛⲉ ⲛϭⲓⲛⲛⲏⲥⲟⲥ ⲉⲧⲛⲁϣⲱⲟⲩ
English: The Lord reigns, let the earth exult, let many islands rejoice.
Text: 19_Psalms_96
Coptic: ⲟⲩⲕⲗⲟⲟⲗⲉ ⲙⲛⲟⲩϭⲟⲥⲙ ⲛⲉⲧⲙⲡⲉϥⲕⲱⲧⲉ ⲧⲇⲓⲕⲁⲓⲟⲥⲩⲛⲏ ⲙⲛⲡϩⲁⲡ ⲡⲉ ⲡⲥⲟⲃⲧⲉ ⲙⲡⲉϥⲑⲣⲟⲛⲟⲥ
English: Cloud, and darkness are round about him; righteousness and judgment are the establishment of his throne.
Text: 19_Psalms_96
Coptic: ⲟⲩⲕⲱϩⲧ ⲡⲉⲧⲛⲁⲙⲟⲟϣⲉ ϩⲁⲧⲉϥϩⲏ ⲛϥⲣⲱⲕϩ ⲛⲛⲉϥϫⲓϫⲉⲉⲩⲉ ⲙⲡⲉϥⲕⲱⲧⲉ
English: Fire shall go before him, and burn up his enemies round about.
Text: 19_Psalms_96
Coptic: ⲁⲛⲉϥⲉⲃⲣⲏϭⲉ ⲣⲟⲩⲟⲉⲓⲛ ⲉⲧⲟⲓⲕⲟⲩⲙⲉⲛⲏ ⲁⲡⲕⲁϩ ⲛⲁⲩ ⲁϥⲥⲧⲱⲧ
English: His lightnings appeared to the world; the earth saw, and trembled.
Text: 19_Psalms_96
Coptic: ⲁⲛⲧⲟⲟⲩ ⲃⲱⲗ ⲉⲃⲟⲗ ⲛⲧϩⲉ ⲛⲟⲩⲙⲟⲩⲗϩ ⲙⲡⲉⲙⲧⲟ ⲉⲃⲟⲗ ⲙⲡϫⲟⲉⲓⲥ ⲙⲡⲉⲙⲧⲟ ⲉⲃⲟⲗ ⲙⲡϫⲟⲉⲓⲥ ⲙⲡⲕⲁϩ ⲧⲏⲣϥ
English: The mountains melted like wax at the presence of the Lord, at the presence of the Lord of the whole earth.
Text: 19_Psalms_96
Coptic: ⲁⲙⲡⲏⲩⲉ ϫⲱ ⲛⲧⲉϥⲇⲓⲕⲁⲓⲟⲥⲩⲛⲏ ⲁⲛⲗⲁⲟⲥ ⲧⲏⲣⲟⲩ ⲛⲁⲩ ⲉⲡⲉϥⲉⲟⲟⲩ
English: The heavens have declared his righteousness, and all the people have seen his glory.
Text: 19_Psalms_96
Coptic: ⲥⲉⲛⲁϫⲓϣⲓⲡⲉ ⲧⲏⲣⲟⲩ ⲛϭⲓⲛⲉⲧⲟⲩⲱϣⲧ ⲛⲙⲙⲟⲩⲛⲅ ⲛϭⲓϫ ⲛⲉⲧϣⲟⲩϣⲟⲩ ⲙⲙⲟⲟⲩ ϩⲛⲛⲉⲩⲉⲓⲇⲱⲗⲟⲛ ⲟⲩⲱϣⲧ ⲛⲁϥ ⲛⲉϥⲁⲅⲅⲉⲗⲟⲥ ⲧⲏⲣⲟⲩ
English: Let all that worship graven images be ashamed, who boast of their idols; worship him, all ye his angels.
Text: 19_Psalms_96
Coptic: ⲁⲥⲓⲱⲛ ⲥⲱⲧⲙ ⲁⲥⲉⲩⲫⲣⲁⲛⲉ ⲁⲛϣⲉⲉⲣⲉ ⲛⲧⲓⲟⲩⲇⲁⲓⲁ ⲧⲉⲗⲏⲗ ⲉⲧⲃⲉⲛⲉⲕϩⲁⲡ ⲡϫⲟⲉⲓⲥ
English: Sion heard and rejoiced; and the daughters of Judea exulted, because of thy judgments, O Lord.
Text: 19_Psalms_96
Coptic: ϫⲉⲛⲧⲟⲕ ⲡϫⲟⲉⲓⲥ ⲡⲉ ⲡⲉⲧϫⲟⲥⲉ ⲉϫⲙⲡⲕⲁϩ ⲧⲏⲣϥ ⲁⲕϫⲓⲥⲉ ⲉⲙⲁⲧⲉ ⲉϩⲟⲩⲉ ⲛⲛⲟⲩⲧⲉ ⲧⲏⲣⲟⲩ
English: For thou art Lord most high over all the earth; thou art greatly exalted above all gods.
Text: 19_Psalms_96
Coptic: ⲛⲉⲧⲙⲉ ⲙⲡϫⲟⲉⲓⲥ ⲙⲉⲥⲧⲉⲧⲡⲟⲛⲏⲣⲓⲁ ϥⲛⲁϩⲁⲣⲉϩ ⲛⲧⲟϥ ⲉⲛⲉⲯⲩⲭⲏ ⲛⲛⲉϥⲡⲉⲧⲟⲩⲁⲁⲃ ϥⲛⲁⲧⲟⲩϫⲟⲟⲩ ⲉⲧϭⲓϫ ⲛⲛⲣⲉϥⲣⲛⲟⲃⲉ
English: Ye that love the Lord, hate evil; the Lord preserves the souls of his saints; he shall deliver them from the hand of sinners.
Text: 19_Psalms_96
Coptic: ⲁⲡⲟⲩⲟⲉⲓⲛ ϣⲁⲙⲡⲇⲓⲕⲁⲓⲟⲥ ⲁⲩⲱ ⲡⲟⲩⲛⲟϥ ⲛⲛⲉⲧⲥⲟⲩⲧⲱⲛ ϩⲙⲡⲉⲩϩⲏⲧ
English: Light is sprung up for the righteous, and gladness for the upright in heart.
Text: 19_Psalms_96
Coptic: ⲛⲇⲓⲕⲁⲓⲟⲥ ⲉⲩⲫⲣⲁⲛⲉ ϩⲙⲡϫⲟⲉⲓⲥ ⲛⲧⲉⲧⲛⲟⲩⲱⲛϩ ⲉⲃⲟⲗ ⲙⲡⲣⲡⲙⲉⲉⲩⲉ ⲙⲡⲉϥⲟⲩⲟⲡ
English: Rejoice in the Lord, ye righteous; and give thanks for a remembrance of his holiness.
Text: 19_Psalms_97
Coptic: ⲡⲉⲯⲁⲗⲙⲟⲥ ⲛⲇⲁⲩⲉⲓⲇ ϫⲱ ⲉⲡϫⲟⲉⲓⲥ ⲛⲟⲩϫⲱ ⲛⲃⲣⲣⲉ ϫⲉⲡϫⲟⲉⲓⲥ ⲉⲓⲣⲉ ⲛϩⲉⲛϣⲡⲏⲣⲉ ⲁⲥⲧⲟⲩϫⲟ ⲛⲁϥ ⲛϭⲓⲧⲉϥⲟⲩⲛⲁⲙ ⲁⲩⲱ ⲡⲉϥϭⲃⲟⲓ ⲉⲧⲟⲩⲁⲁⲃ
English: Sing to the Lord a new song; for the Lord has wrought wonderful works, his right hand, and his holy arm, have wrought salvation for him.
Text: 19_Psalms_97
Coptic: ⲁⲡϫⲟⲉⲓⲥ ⲟⲩⲱⲛϩ ⲉⲃⲟⲗ ⲙⲡⲉϥⲟⲩϫⲁⲓ ⲁϥϭⲱⲗⲡ ⲉⲃⲟⲗ ⲛⲧⲉϥⲇⲓⲕⲁⲓⲟⲥⲩⲛⲏ ⲙⲡⲉⲙⲧⲟ ⲉⲃⲟⲗ ⲛⲛϩⲉⲑⲛⲟⲥ
English: The Lord has made known his salvation, he has revealed his righteousness in the sight of the nations.
Text: 19_Psalms_97
Coptic: ⲁϥⲣⲡⲙⲉⲉⲩⲉ ⲙⲡⲉϥⲛⲁ ⲛⲓⲁⲕⲱⲃ ⲁⲩⲱ ⲧⲉϥⲙⲉ ⲙⲡⲏⲓ ⲙⲡⲓⲥⲣⲁⲏⲗ ⲁⲛⲉⲕⲣⲣⲱⲟⲩ ⲧⲏⲣⲟⲩ ⲙⲡⲕⲁϩ ⲛⲁⲩ ⲉⲡⲟⲩϫⲁⲓ ⲙⲡⲉⲛⲛⲟⲩⲧⲉ
English: He has remembered his mercy to Jacob, and his truth to the house of Israel; all the ends of the earth have seen the salvation of our God.
Text: 19_Psalms_97
Coptic: ⲡⲕⲁϩ ⲧⲏⲣϥ ϯⲗⲟⲩⲗⲁⲓ ⲙⲡⲛⲟⲩⲧⲉ ϫⲱ ⲛⲧⲉⲧⲛⲧⲉⲗⲏⲗ ⲛⲧⲉⲧⲛⲯⲁⲗⲗⲉⲓ ⲉⲣⲟϥ
English: Shout to God, all the earth; sing, and exult, and sing psalms.
Text: 19_Psalms_97
Coptic: ⲯⲁⲗⲗⲉⲓ ⲉⲣⲟϥ ϩⲛⲟⲩⲕⲓⲑⲁⲣⲁ ϩⲛⲟⲩⲕⲓⲑⲁⲣⲁ ⲙⲛⲟⲩϩⲣⲟⲟⲩ ⲙⲯⲁⲗⲙⲟⲥ
English: Sing to the Lord with a harp, with a harp, and the voice of a psalm.
Text: 19_Psalms_97
Coptic: ϩⲛϩⲉⲛⲥⲁⲗⲡⲓⲅⲝ ⲛϫⲁϩϫϩ ⲙⲛⲟⲩϩⲣⲟⲟⲩ ⲛⲥⲁⲗⲡⲓⲅⲝ ⲛⲧⲁⲡ ϯⲗⲟⲩⲗⲁⲓ ⲙⲡⲉⲙⲧⲟ ⲉⲃⲟⲗ ⲙⲡⲣⲣⲟ ⲡϫⲟⲉⲓⲥ
English: With trumpets of metal, and the sound of a trumpet of horn make a joyful noise to the Lord before the king.
Text: 19_Psalms_97
Coptic: ⲙⲁⲣⲉⲑⲁⲗⲁⲥⲥⲁ ⲕⲓⲙ ⲙⲛⲡⲉⲥϫⲱⲕ ⲉⲃⲟⲗ ⲧⲟⲓⲕⲟⲩⲙⲉⲛⲏ ⲙⲛⲛⲉⲧⲟⲩⲏϩ ⲛϩⲏⲧⲥ
English: Let the sea be moved, and the fullness of it; the world, and they that dwell in it.
Text: 19_Psalms_97
Coptic: ⲛⲓⲉⲣⲱⲟⲩ ⲛⲁϫⲁⲕ ⲛⲛⲉⲩϭⲓϫ ϩⲓⲟⲩⲥⲟⲡ
English: The rivers shall clap their hands together; the mountains shall exult.
Text: 19_Psalms_97
Coptic: ⲛⲧⲟⲟⲩ ⲛⲁⲧⲉⲗⲏⲗ ϫⲉⲁϥⲉⲓ ⲉⲕⲣⲓⲛⲉ ⲙⲡⲕⲁϩ ϥⲛⲁⲕⲣⲓⲛⲉ ⲛⲧⲟⲓⲕⲟⲩⲙⲉⲛⲏ ϩⲛⲟⲩⲇⲓⲕⲁⲓⲟⲥⲩⲛⲏ ⲁⲩⲱ ϩⲉⲛⲗⲁⲟⲥ ϩⲛⲟⲩⲥⲟⲟⲩⲧⲛ
English: For he is come to judge the earth; he shall judge the world in righteousness, and the nations in uprightness.
Text: 19_Psalms_98
Coptic: ⲡⲉⲯⲁⲗⲙⲟⲥ ⲛⲇⲁⲩⲉⲓⲇ ⲡϫⲟⲉⲓⲥ ⲁϥⲣⲣⲣⲟ ⲙⲁⲣⲉⲛⲗⲁⲟⲥ ⲛⲟⲩϭⲥ ⲡⲉⲧϩⲙⲟⲟⲥ ⲉϩⲣⲁⲓ ⲉϫⲛⲛⲉⲭⲉⲣⲟⲩⲃⲓⲛ ⲙⲁⲣⲉⲡⲕⲁϩ ⲕⲓⲙ
English: The Lord reigns; let the people rage; it is he that sits upon the cherubs, let the earth be moved.
Text: 19_Psalms_98
Coptic: ⲟⲩⲛⲟϭ ⲡⲉ ⲡϫⲟⲉⲓⲥ ϩⲛⲥⲓⲱⲛ ⲉϥϫⲟⲥⲉ ⲉϫⲛⲛⲗⲁⲟⲥ ⲧⲏⲣⲟⲩ
English: The Lord is great in Sion, and is high over all the people.
Text: 19_Psalms_98
Coptic: ⲙⲁⲣⲟⲩⲟⲩⲱⲛϩ ⲉⲃⲟⲗ ⲙⲡⲉⲕⲛⲟϭ ⲛⲣⲁⲛ ϫⲉⲟⲩϩⲟⲧⲉ ⲡⲉ ⲁⲩⲱ ϥⲟⲩⲁⲁⲃ
English: Let them give thanks to thy great name; for it is terrible and holy.
Text: 19_Psalms_98
Coptic: ⲁⲩⲱ ⲡⲧⲁⲉⲓⲟ ⲛⲟⲩⲣⲣⲟ ⲡⲉ ⲙⲉⲣⲉⲡϩⲁⲡ ⲛⲧⲟⲕ ⲁⲕⲥⲃⲧⲉⲡⲥⲟⲟⲩⲧⲛ ⲛⲧⲟⲕ ⲡⲉⲛⲧⲁⲕⲣⲡϩⲁⲡ ⲙⲛⲧⲇⲓⲕⲁⲓⲟⲥⲩⲛⲏ ϩⲛⲓⲁⲕⲱⲃ
English: And the king's honour loves judgment; thou hast prepared equity, thou hast wrought judgment and justice in Jacob.
Text: 19_Psalms_98
Coptic: ϫⲉⲥⲧⲡϫⲟⲉⲓⲥ ⲡⲉⲛⲛⲟⲩⲧⲉ ⲛⲧⲉⲧⲛⲟⲩⲱϣⲧ ⲙⲡϩⲩⲡⲟⲡⲟⲇⲓⲟⲛ ⲛⲛⲉϥⲉⲩⲉⲣⲏⲧⲉ
English: Exalt ye the Lord our God, and worship at his footstool; for he is holy.
Text: 19_Psalms_98
Coptic: ϫⲉⲙⲱⲩⲥⲏⲥ ⲟⲩⲁⲁⲃ ⲙⲛⲁⲁⲣⲱⲛ ϩⲛⲛⲉϥⲟⲩⲏⲏⲃ ⲁⲩⲱ ⲥⲁⲙⲟⲩⲏⲗ ϩⲛⲛⲉⲧⲉⲡⲓⲕⲁⲗⲉⲓ ⲙⲡⲉϥⲣⲁⲛ ⲁⲩⲱϣ ⲉϩⲣⲁⲓ ⲉⲡϫⲟⲉⲓⲥ ⲁⲩⲱ ⲛⲧⲟϥ ⲁϥⲥⲱⲧⲙ ⲉⲣⲟⲟⲩ
English: Moses and Aaron among his priests, and Samuel among them that call upon his name; they called upon the Lord, and he heard them.
Text: 19_Psalms_98
Coptic: ⲁϥϣⲁϫⲉ ⲛⲙⲙⲁⲩ ϩⲛⲟⲩⲥⲧⲩⲗⲟⲥ ⲛⲕⲗⲟⲟⲗⲉ ⲁⲩϩⲁⲣⲉϩ ⲉⲛⲉϥⲙⲛⲧⲙⲛⲧⲣⲉ ⲁⲩⲱ ⲛⲉϥⲡⲣⲟⲥⲧⲁⲅⲙⲁ ⲉⲛⲧⲁϥⲧⲁⲁⲩ ⲛⲁⲩ
English: He spoke to them in a pillar of cloud; they kept his testimonies, and the ordinances which he gave them.
Text: 19_Psalms_98
Coptic: ⲡϫⲟⲉⲓⲥ ⲡⲉⲛⲛⲟⲩⲧⲉ ⲛⲧⲟⲕ ⲉⲛⲧⲁⲕⲥⲱⲧⲙ ⲉⲣⲟⲟⲩ ⲡⲛⲟⲩⲧⲉ ⲛⲧⲟⲕ ⲉⲛⲧⲁⲕⲕⲱ ⲛⲁⲩ ⲉⲃⲟⲗ ⲁⲕⲉⲓⲣⲉ ⲙⲡⲉⲕⲃⲁ ⲛⲛⲉⲩϩⲃⲏⲩⲉ ⲧⲏⲣⲟⲩ
English: O Lord our God, thou heardest them; O God, thou becamest propitious to them, though thou didst take vengeance on all their devices.
Text: 19_Psalms_98
Coptic: ϫⲉⲥⲧⲡϫⲟⲉⲓⲥ ⲡⲉⲛⲛⲟⲩⲧⲉ ⲛⲧⲉⲧⲛⲟⲩⲱϣⲧ ⲙⲡⲉϥⲧⲟⲟⲩ ⲉⲧⲟⲩⲁⲁⲃ ϫⲉϥⲟⲩⲁⲁⲃ ⲛϭⲓⲡϫⲟⲉⲓⲥ ⲡⲉⲛⲛⲟⲩⲧⲉ
English: Exalt ye the Lord our God, and worship at his holy mountain; for the Lord our God is holy.
Text: 19_Psalms_99
Coptic: ⲡⲉⲯⲁⲗⲙⲟⲥ ⲙⲡⲟⲩⲱⲛϩ ⲉⲃⲟⲗ ⲡⲕⲁϩ ⲧⲏⲣϥ ϯⲗⲟⲩⲗⲁⲓ ⲙⲡϫⲟⲉⲓⲥ
English: Make a joyful noise to the Lord, all the earth.
Text: 19_Psalms_99
Coptic: ⲁⲣⲓϩⲙϩⲁⲗ ⲙⲡϫⲟⲉⲓⲥ ϩⲛⲟⲩⲟⲩⲛⲟϥ ⲃⲱⲕ ⲉϩⲟⲩⲛ ⲙⲡⲉϥⲙⲧⲟ ⲉⲃⲟⲗ ϩⲛⲟⲩⲧⲉⲗⲏⲗ
English: Serve the Lord with gladness; come before his presence with exultation.
Text: 19_Psalms_99
Coptic: ⲉⲓⲙⲉ ϫⲉⲡϫⲟⲉⲓⲥ ⲛⲧⲟϥ ⲡⲉ ⲡⲉⲛⲛⲟⲩⲧⲉ ⲛⲧⲟϥ ⲡⲉⲛⲧⲁϥⲧⲁⲙⲓⲟⲛ ⲛⲁⲛⲟⲛ ⲁⲛ ⲡⲉ ⲁⲛⲟⲛ ⲡⲉϥⲗⲁⲟⲥ ⲁⲩⲱ ⲛⲉⲥⲟⲟⲩ ⲙⲡⲉϥⲟϩⲉ
English: Know that the Lord he is God; he made us, and not we ourselves; we are his people, and the sheep of his pasture.
Text: 19_Psalms_99
Coptic: ⲃⲱⲕ ⲉϩⲟⲩⲛ ⲉⲛⲉϥⲡⲩⲗⲏ ϩⲛⲟⲩⲧⲉⲗⲏⲗ ⲁⲩⲱ ⲉⲛⲉϥⲁⲩⲗⲏ ⲛⲧⲉⲧⲛⲟⲩⲱⲛϩ ⲛⲁϥ ⲉⲃⲟⲗ ϩⲛϩⲉⲛⲥⲙⲟⲩ ⲛⲧⲉⲧⲛⲥⲙⲟⲩ ⲉⲡⲉϥⲣⲁⲛ ϫⲉⲟⲩⲭⲣⲏⲥⲧⲟⲥ
English: Enter into his gates with thanksgiving, and his courts with hymns; give thanks to him, praise his name.
Text: 19_Psalms_99
Coptic: ϫⲉⲟⲩⲭⲣⲏⲥⲧⲟⲥ ⲡⲉ ⲡϫⲟⲉⲓⲥ ⲡⲉⲛⲛⲟⲩⲧⲉ ϫⲉⲟⲩϣⲁ ⲉⲛⲉϩ ⲡⲉ ⲡⲉϥⲛⲁ ⲁⲩⲱ ⲧⲉϥⲙⲉ ϣⲁⲟⲩϫⲱⲙ ⲙⲛⲟⲩϫⲱⲙ
English: For the Lord is good, his mercy is for ever; and his truth endures to generation and generation.
Text: 19_Psalms_100
Coptic: ⲡⲉⲯⲁⲗⲙⲟⲥ ⲛⲇⲁⲩⲉⲓⲇ ϯⲛⲁϫⲱ ⲉⲣⲟⲕ ⲡϫⲟⲉⲓⲥ ⲛⲟⲩⲛⲁ ⲙⲛⲟⲩϩⲁⲡ
English: A Psalm of David. I will sing to thee, O Lord, of mercy and judgment; I will sing a psalm,
Text: 19_Psalms_100
Coptic: ϯⲛⲁⲯⲁⲗⲗⲉⲓ ⲉⲓⲙⲉ ϩⲛⲧⲉϩⲓⲏ ⲛⲛⲉⲧⲟⲩⲁⲁⲃ ϫⲉⲉⲣⲉⲡϫⲟⲉⲓⲥ ⲡⲛⲟⲩⲧⲉ ⲛⲏⲩ ϣⲁⲣⲟⲓ ⲧⲛⲁⲩ ⲛⲉⲓⲙⲟⲟϣⲉ ϩⲛⲧⲙⲛⲧⲃⲁⲗϩⲏⲧ ⲙⲡⲁϩⲏⲧ ϩⲛⲧⲙⲏⲧⲉ ⲙⲡⲁⲏⲓ
English: and I will be wise in a blameless way. When wilt thou come to me? I walked in the innocence of my heart, in the midst of my house.
Text: 19_Psalms_100
Coptic: ⲙⲡⲓⲕⲱ ⲛⲛⲁϩⲣⲁⲓ ⲛⲟⲩϩⲱⲃ ⲙⲡⲁⲣⲁⲛⲟⲙⲟⲛ ⲛⲉⲧⲉⲓⲣⲉ ⲙⲛⲡⲁⲣⲁⲃⲁⲥⲓⲥ ⲁⲓⲙⲉⲥⲧⲱⲟⲩ ⲙⲡⲉϩⲏⲧ ⲉϥϭⲟⲟⲙⲉ ⲧⲱϭⲉ ⲉⲣⲟⲓ
English: I have not set before mine eyes any unlawful ting; I have hated transgressors.
Text: 19_Psalms_100
Coptic: ϩⲙⲡⲧⲣⲉⲡⲡⲟⲛⲏⲣⲟⲥ ⲣⲁⲕⲧϥ ⲉⲃⲟⲗ ⲙⲙⲟⲓ ⲙⲡⲓⲉⲓⲙⲉ
English: A perverse heart has not cleaved to me; I have not known an evil man, forasmuch as he turns away from me.
Text: 19_Psalms_100
Coptic: ⲁⲓⲛⲟⲩϫⲉ ⲉⲃⲟⲗ ⲙⲡⲉⲧⲕⲁⲧⲁⲗⲁⲗⲉⲓ ⲛϫⲓⲟⲩⲉ ⲛⲥⲁⲡⲉⲧϩⲓⲧⲟⲩⲱϥ ⲙⲡⲓⲟⲩⲱⲙ ⲙⲛⲟⲩϫⲁⲥⲓⲃⲁⲗ ⲙⲛⲟⲩϩⲏⲧ ⲛⲁⲧⲥⲉⲓ
English: Him that privily speaks against his neighbour, him have I driven from me: he that is proud in look and insatiable in heart, with him I have not eaten.
Text: 19_Psalms_100
Coptic: ⲉⲣⲉⲛⲁⲃⲁⲗ ϭⲱϣⲧ ⲉϫⲛⲛⲉⲧⲟⲩⲁⲁⲃ ⲙⲡⲕⲁϩ ⲉⲧⲣⲉⲩϩⲙⲟⲟⲥ ϩⲁⲧⲏⲓ ⲡⲉⲧⲙⲟⲟϣⲉ ϩⲛⲧⲉϩⲓⲏ ⲛⲛⲉⲧⲟⲩⲁⲁⲃ ⲡⲉ ⲛⲉϥϣⲙϣⲉ ⲛⲁⲓ
English: Mine eyes shall be upon the faithful of the land, that they may dwell with me: he that walked in a perfect way, the same ministered to me.
Text: 19_Psalms_100
Coptic: ⲡⲉⲧⲉⲓⲣⲉ ⲛⲧⲙⲛⲧϫⲁⲥⲓϩⲏⲧ ⲛⲉϥⲟⲩⲏϩ ⲁⲛ ⲡⲉ ϩⲛⲧⲙⲏⲧⲉ ⲙⲡⲁⲏⲓ ⲡⲉⲧϣⲁϫⲉ ϩⲛⲟⲩϫⲓⲛϭⲟⲛⲥ ⲛⲉⲙⲉⲓⲥⲟⲩⲧⲱⲛϥ ⲙⲡⲉⲙⲧⲟ ⲉⲃⲟⲗ ⲛⲛⲁⲃⲁⲗ
English: The proud doer dwelt not in the midst of my house; the unjust speaker prospered not in my sight.
Text: 19_Psalms_100
Coptic: ⲙⲡⲛⲁⲩ ⲛϣⲱⲣⲡ ⲁⲓⲙⲟⲩⲟⲩⲧ ⲛⲛⲣⲉϥⲣⲛⲟⲃⲉ ⲧⲏⲣⲟⲩ ⲙⲡⲕⲁϩ ⲉⲧⲣⲁϥⲱⲧⲉ ⲉⲃⲟⲗ ϩⲛⲧⲡⲟⲗⲓⲥ ⲙⲡϫⲟⲉⲓⲥ ⲛⲛⲉⲧⲉⲓⲣⲉ ⲧⲏⲣⲟⲩ ⲛⲧⲁⲛⲟⲙⲓⲁ
English: Early did I slay all the sinners of the land, that I might destroy out of the city of the Lord all that work iniquity.
Text: 19_Psalms_101
Coptic: ⲡϫⲟⲉⲓⲥ ⲥⲱⲧⲙ ⲉⲡⲁϣⲗⲏⲗ ⲁⲩⲱ ⲙⲁⲣⲉⲡⲁⲁϣⲕⲁⲕ ⲉⲓ ϣⲁⲣⲟⲕ
English: Hear my prayer, O Lord, and let my cry come to thee.
Text: 19_Psalms_101
Coptic: ⲙⲡⲣⲕⲧⲉⲡⲉⲕϩⲟ ⲛⲥⲁⲃⲟⲗ ⲙⲙⲟⲓ ⲣⲉⲕⲧⲡⲉⲕⲙⲁⲁϫⲉ ⲉⲣⲟⲓ ⲙⲡⲉϩⲟⲟⲩ ⲉϯⲛⲁⲑⲗⲓⲃⲉ ϭⲉⲡⲏ ⲥⲱⲧⲙ ⲉⲣⲟⲓ ⲙⲡⲉϩⲟⲟⲩ ⲉϯⲛⲁⲱϣ ⲉϩⲣⲁⲓ ⲟⲩⲃⲏⲕ
English: Turn not away thy face from me: in the day when I am afflicted, incline thine ear to me: in the day when I shall call upon thee, speedily hear me.
Text: 19_Psalms_101
Coptic: ϫⲉⲁⲛⲁϩⲟⲟⲩ ⲱϫⲛ ⲛⲧϩⲉ ⲛⲟⲩⲕⲁⲡⲛⲟⲥ ⲁⲩⲱ ⲛⲁⲕⲉⲉⲥ ⲁⲩϭⲱϭ ⲛⲧϩⲉ ⲛⲟⲩⲱⲛⲉ
English: For my days have vanished like smoke, and my bones have been parched like a stick.
Text: 19_Psalms_101
Coptic: ⲁⲓⲱϭⲉ ⲛⲧϩⲉ ⲛⲟⲩⲭⲟⲣⲧⲟⲥ ⲁⲩⲱ ⲁⲡⲁϩⲏⲧ ϣⲟⲟⲩⲉ ϫⲉⲁⲓⲣⲡⲱⲃϣ ⲉⲟⲩⲱⲙ ⲙⲡⲁⲟⲉⲓⲕ
English: I am blighted like grass, and my heart is dried up; for I have forgotten to eat my bread.
Text: 19_Psalms_101
Coptic: ⲉⲃⲟⲗ ⲙⲡⲉϩⲟⲟⲩ ⲙⲡⲁⲁϣⲁϩⲟⲙ ⲁⲡⲁⲕⲁⲥ ⲧⲱϭⲉ ⲉⲧⲁⲥⲁⲣⲝ
English: By reason of the voice of my groaning, my bone has cleaved to my flesh.
Text: 19_Psalms_101
Coptic: ⲁⲓⲣⲧϩⲉ ⲛⲟⲩϩⲣⲓⲙ ⲛⲧⲉⲡϫⲁⲓⲉ ⲁⲓϣⲱⲡⲉ ⲛⲧϩⲉ ⲛⲟⲩϥⲁⲓ ϩⲛⲟⲩⲏⲓ
English: I have become like a pelican of the wilderness;
Text: 19_Psalms_101
Coptic: ⲁⲓⲣⲟⲩϣⲏ ⲛⲣⲟⲉⲓⲥ ⲁⲓⲣⲧϩⲉ ⲛⲟⲩϫⲁϫ ϩⲓⲟⲩϫⲉⲛⲉⲡⲱⲣ ⲙⲁⲩⲁⲁϥ
English: I have become like an owl in a ruined house. I have watched, and am become as a sparrow dwelling alone on a roof.
Text: 19_Psalms_101
Coptic: ⲁⲛⲁϫⲓϫⲉⲉⲩⲉ ⲛⲉϭⲛⲟⲩϭⲧ ⲙⲡⲉϩⲟⲟⲩ ⲧⲏⲣϥ ⲁⲩⲱ ⲛⲉⲧⲧⲁⲓⲟ ⲙⲙⲟⲓ ⲛⲉⲩⲱⲣⲕ ⲙⲙⲟⲓ
English: All the day long mine enemies have reproached me; and they that praised me have sworn against me.
Text: 19_Psalms_101
Coptic: ϫⲉⲁⲓⲟⲩⲉⲙⲕⲣⲙⲉⲥ ⲉⲡⲙⲁ ⲙⲡⲁⲟⲉⲓⲕ ⲁⲓⲕⲉⲣⲁ ⲙⲡⲉϯⲛⲁⲥⲟⲟϥ ϩⲓⲣⲙⲉⲓⲏ
English: For I have eaten ashes as it were bread, and mingled my drink with weeping;
Text: 19_Psalms_101
Coptic: ⲙⲡⲉⲕⲙⲧⲟ ⲉⲃⲟⲗ ⲛⲧⲉⲕⲟⲣⲅⲏ ⲙⲛⲡⲉⲕϭⲱⲛⲧ ϫⲉⲁⲕϥⲓⲧ ⲁⲕⲧⲁⲟⲩⲟⲓ ⲉϩⲣⲁⲓ
English: because of thine anger and thy wrath: for thou hast lifted me up, and dashed me down.
Text: 19_Psalms_101
Coptic: ⲁⲛⲁϩⲟⲟⲩ ⲣⲓⲕⲉ ⲛⲧϩⲉ ⲛⲟⲩϩⲁⲓⲃⲉⲥ ⲁⲩⲱ ⲁⲓϣⲟⲟⲩⲧⲉ ⲛⲧϩⲉ ⲛⲟⲩⲭⲟⲣⲧⲟⲥ
English: My days have declined like a shadow; and I am withered like grass.
Text: 19_Psalms_101
Coptic: ⲛⲧⲟⲕ ⲇⲉ ⲡϫⲟⲉⲓⲥ ⲕϣⲟⲟⲡ ϣⲁⲉⲛⲉϩ ⲁⲩⲱ ⲡⲉⲕⲣⲡⲙⲉⲉⲩⲉ ϣⲁⲟⲩϫⲱⲙ ⲙⲛⲟⲩϫⲱⲙ
English: But thou, Lord, endurest for ever, and thy memorial to generation and generation.
Text: 19_Psalms_101
Coptic: ⲧⲱⲟⲩⲛ ⲛⲧⲟⲕ ⲛⲅϣⲛϩⲧⲏⲕ ϩⲁⲥⲓⲱⲛ ϫⲉⲁⲡⲉⲟⲩⲟⲉⲓϣ ϣⲱⲡⲉ ⲛⲅϣⲛϩⲧⲏⲕ ϩⲁⲣⲟⲥ ϫⲉⲁⲡⲕⲁⲓⲣⲟⲥ ⲉⲓ
English: Thou shalt arise, and have mercy upon Sion: for it is time to have mercy upon her, for the set time is come.
Text: 19_Psalms_101
Coptic: ϫⲉⲁⲛⲉⲕϩⲙϩⲁⲗ ⲟⲩⲉϣⲛⲉⲥⲱⲛⲉ ⲁⲩⲱ ⲥⲉⲛⲁϣⲛϩⲧⲏⲩ ϩⲁⲡⲉⲥⲕⲁϩ
English: For thy servants have taken pleasure in her stones, and they shall pity her dust.
Text: 19_Psalms_101
Coptic: ⲛⲧⲉⲛϩⲉⲑⲛⲟⲥ ⲣϩⲟⲧⲉ ϩⲏⲧϥ ⲙⲡⲣⲁⲛ ⲙⲡϫⲟⲉⲓⲥ ⲁⲩⲱ ⲛⲉⲣⲣⲱⲟⲩ ⲙⲡⲕⲁϩ ϩⲏⲧϥ ⲙⲡⲉⲕⲉⲟⲟⲩ
English: So the nations shall fear thy name, O Lord, and all kings thy glory.
Text: 19_Psalms_101
Coptic: ϫⲉⲡϫⲟⲉⲓⲥ ⲛⲁⲕⲉⲧⲥⲓⲱⲛ ⲛϥⲟⲩⲱⲛϩ ⲉⲃⲟⲗ ⲙⲡⲉϥⲉⲟⲟⲩ
English: For the Lord shall build up Sion, and shall appear in his glory.
Text: 19_Psalms_101
Coptic: ⲁϥϭⲱϣⲧ ⲉϫⲙⲡⲉϣⲗⲏⲗ ⲛⲛⲉⲧⲑⲃⲃⲓⲏⲩ ⲁⲩⲱ ⲙⲡϥⲥⲉϣϥ ⲡⲉⲩⲥⲟⲡⲥ
English: He has had regard to the prayer of the lowly, and has not despised their petition.
Text: 19_Psalms_101
Coptic: ⲙⲁⲣⲟⲩⲥⲉϩ ⲡⲁⲓ ⲉⲕⲉϫⲱⲙ ⲁⲩⲱ ⲡⲗⲁⲟⲥ ⲉⲧⲟⲩⲛⲁⲥⲟⲛⲧϥ ⲛⲁⲥⲙⲟⲩ ⲉⲡϫⲟⲉⲓⲥ
English: Let this be written for another generation; and the people that shall be created shall praise the Lord.
Text: 19_Psalms_101
Coptic: ϫⲉⲁϥϭⲱϣⲧ ⲉⲃⲟⲗ ⲉϫⲙⲡⲉϥϫⲓⲥⲉ ⲉⲧⲟⲩⲁⲁⲃ ⲡϫⲟⲉⲓⲥ ⲁϥϭⲱϣⲧ ⲉⲃⲟⲗ ϩⲛⲧⲡⲉ ⲉϫⲙⲡⲕⲁϩ
English: For he has looked out from the height of his sanctuary; the Lord looked upon the earth from heaven;
Text: 19_Psalms_101
Coptic: ⲉⲥⲱⲧⲙ ⲉⲡⲁϣⲁϩⲟⲙ ⲛⲛⲉⲧⲙⲏⲣ ⲉⲃⲱⲗ ⲉⲃⲟⲗ ⲛⲛϣⲏⲣⲉ ⲛⲛⲉⲛⲧⲁⲩⲙⲟⲟⲩⲧⲟⲩ
English: to hear the groaning of the fettered ones, to loosen the sons of the slain;
Text: 19_Psalms_101
Coptic: ⲉϫⲱ ⲙⲡⲣⲁⲛ ⲙⲡϫⲟⲉⲓⲥ ϩⲛⲥⲓⲱⲛ ⲁⲩⲱ ⲡⲉϥⲥⲙⲟⲩ ϩⲛⲧϩⲓⲉⲣⲟⲩⲥⲁⲗⲏⲙ
English: to proclaim the name of the Lord in Sion, and his praise in Jerusalem;
Text: 19_Psalms_101
Coptic: ϩⲙⲡⲧⲣⲉⲛⲗⲁⲟⲥ ⲥⲱⲟⲩϩ ⲉⲩⲙⲁ ⲛⲟⲩⲱⲧ ⲁⲩⲱ ⲛⲉⲣⲣⲱⲟⲩ ⲣϩⲙϩⲁⲗ ⲙⲡϫⲟⲉⲓⲥ
English: when the people are gathered together, and the kings, to serve the Lord.
Text: 19_Psalms_101
Coptic: ⲁϥⲟⲩⲱϣⲃ ⲛⲁϥ ϩⲛⲧϩⲓⲏ ⲛⲧⲉϥϭⲟⲙ ϫⲉϫⲱ ⲉⲣⲟⲓ ⲙⲡⲉⲥⲃⲟⲕ ⲛⲛⲁϩⲟⲟⲩ
English: He answered him in the way of his strength: tell me the fewness of my days.
Text: 19_Psalms_101
Coptic: ⲙⲡⲣⲛⲧ ⲉϩⲣⲁⲓ ϩⲛⲧⲡⲁϣⲉ ⲛⲛⲁϩⲟⲟⲩ ⲁⲩⲱ ⲛⲉⲕⲣⲟⲙⲡⲉ ϩⲛⲟⲩϫⲱⲙ ⲛⲛϫⲱⲙ
English: Take me not away in the midst of my days: thy years are through all generations.
Text: 19_Psalms_101
Coptic: ϫⲓⲛⲧⲉϩⲟⲩⲉⲓⲧⲉ ⲛⲧⲟⲕ ⲡϫⲟⲉⲓⲥ ⲉⲛⲧⲁⲕⲥⲙⲛⲥⲛⲧⲉ ⲙⲡⲕⲁϩ ⲛⲉϩⲃⲏⲩⲉ ⲛⲛⲉⲕϭⲓϫ ⲛⲉ ⲙⲡⲏⲩⲉ
English: In the beginning thou, O Lord, didst lay the foundation of the earth; and the heavens are the works of thine hands.
Text: 19_Psalms_101
Coptic: ⲛⲧⲟⲟⲩ ⲥⲉⲛⲁϩⲉ ⲉⲃⲟⲗ ⲛⲧⲟⲕ ⲇⲉ ⲕϣⲟⲟⲡ ⲥⲉⲛⲁⲣⲁⲥ ⲧⲏⲣⲟⲩ ⲛⲧϩⲉ ⲛⲟⲩϩⲟⲉⲓⲧⲉ ⲁⲩⲱ ⲕⲛⲁⲥⲉϩⲟⲩⲱⲟⲩ ⲛⲧϩⲉ ⲛⲟⲩⲣϣⲱⲛ ⲛⲥⲉϣⲓⲃⲉ
English: They shall perish, but thou remainest: and they all shall wax old as a garment; and as a vesture shalt thou fold them, and they shall be changed.
Text: 19_Psalms_101
Coptic: ⲛⲧⲟⲕ ⲇⲉ ⲛⲧⲟⲕ ⲟⲛ ⲡⲉ ⲁⲩⲱ ⲛⲉⲕⲣⲟⲙⲡⲉ ⲛⲁⲱϫⲛ ⲁⲛ
English: But thou art the same, and thy years shall not fail.
Text: 19_Psalms_101
Coptic: ⲛϣⲏⲣⲉ ⲛⲛⲉⲕϩⲙϩⲁⲗ ⲛⲁⲟⲩⲱϩ ϩⲓϫⲙⲡⲕⲁϩ ⲁⲩⲱ ⲡⲉⲩⲥⲡⲉⲣⲙⲁ ⲛⲁⲥⲟⲟⲩⲧⲛ ϣⲁⲉⲛⲉϩ
English: The children of thy servants shall dwell securely, and their seed shall prosper for ever.
Text: 19_Psalms_102
Coptic: ⲡⲁⲇⲁⲩⲉⲓⲇ ⲧⲁⲯⲩⲭⲏ ⲥⲙⲟⲩ ⲉⲡϫⲟⲉⲓⲥ ⲁⲩⲱ ⲛⲉⲧϩⲙ ⲡⲁⲥⲁ ⲛϩⲟⲩⲛ ⲧⲏⲣⲟⲩ ⲥⲙⲟⲩ ⲉⲡⲉϥⲣⲁⲛ ⲉⲧⲟⲩⲁⲁⲃ
English: Bless the Lord, O my soul; and all that is within me, bless his holy name.
Text: 19_Psalms_102
Coptic: ⲧⲁⲯⲩⲭⲏ ⲥⲙⲟⲩ ⲉⲡϫⲟⲉⲓⲥ ⲁⲩⲱ ⲙⲡⲣⲣⲡⲱⲃϣ ⲛⲛⲉϥⲧⲱⲱⲃⲉ ⲧⲏⲣⲟⲩ
English: Bless the Lord, O my soul, and forget not all his praises:
Text: 19_Psalms_102
Coptic: ⲡⲉⲧⲕⲱ ⲛⲉ ⲉⲃⲟⲗ ⲛⲛⲟⲩⲁⲛⲟⲙⲓⲁ ⲧⲏⲣⲟⲩ ⲡⲉⲧⲧⲁⲗϭⲟ ⲛⲛⲟⲩϣⲱⲛⲉ ⲧⲏⲣⲟⲩ
English: who forgives all thy transgressions, who heals all thy diseases;
Text: 19_Psalms_102
Coptic: ⲡⲉⲧⲥⲱⲧⲉ ⲙⲡⲟⲩⲱⲛϩ ⲉⲃⲟⲗ ϩⲙⲡⲧⲁⲕⲟ ⲡⲉⲧϯ ⲛⲟⲩⲕⲗⲟⲙ ⲉϫⲱ ⲛⲛⲁϩⲓⲙⲛⲧϣⲁⲛϩⲧⲏϥ
English: who redeems thy life from corruption; who crowns thee with mercy and compassion;
Text: 19_Psalms_102
Coptic: ⲡⲉⲧⲧⲥⲓⲟ ⲙⲡⲟⲩⲟⲩⲱϣ ⲛⲁⲅⲁⲑⲟⲛ ⲧⲟⲩⲙⲛⲧⲕⲟⲩⲓ ⲛⲁⲣⲃⲣⲣⲉ ⲛⲧϩⲉ ⲛⲧⲁⲟⲩⲁⲉⲧⲟⲥ
English: who satisfies thy desire with good things: so that thy youth shall be renewed like that of the eagle.